২০১৬ পাকিস্তান সুপার লিগ
২০১৬ পাকিস্তান সুপার লিগ অথবা এইচবিএল পিএসএল ২০১৬ হচ্ছে পাকিস্তান ক্রিকেট বোর্ড কর্তৃক প্রতিষ্ঠিত পাকিস্তান সুপার লিগের অভিষেক মৌসুম। প্রতিযোগিতাটির ১ম মৌসুম সংযুক্ত আরব আমিরাতের দুবাইয়ে অনুষ্ঠিত হয়েছে এবং ফাইনাল খেলাটি দুবাইয়ে ২০১৬ সালের ২৩ ফেব্রুয়ারি তারিখে দুবাই আন্তর্জাতিক ক্রিকেট স্টেডিয়ামে অনুষ্ঠিত হবে। টুর্নামেন্টের উদ্বোধনী অনুষ্ঠান ২০১৬ সালের ৪ ফেব্রুয়ারিতে দুবাই আন্তর্জাতিক ক্রিকেট স্টেডিয়ামে অনুষ্ঠিত হয়। টুর্নামেন্টটির অফিসিয়াল লোগো লাহোরে ২০১৫ সালের ২০ সেপ্টেম্বর তারিখে উন্মোচন করা হয়। এছাড়াও অফিসিয়াল গান আব খেল কে দিখা (এখন আপনার খেলা আমাদের দেখান) প্রকাশ করা হয়। জনপ্রিয় অভিনেতা এবং সঙ্গীতশিল্পী আলী জাফর সরাসরি অনুষ্ঠানে গানটি পারফর্ম করেন।